# Z M L U V A  O  D I E L O č. .........

uzavretá podľa ust. § 536 a nasl. Obchodného zákonníka,

(ďalej len „zmluva“)

Časť A

## IDENTIFIKÁCIA ZMLUVNÝCH STRÁN

* 1. Objednávateľ: ST. NICOLAUS a.s.

sídlo: Ul. 1. Mája 113, 031 28 Liptovský Mikuláš

IČO: 31 563 066

IČ DPH: SK2020428102

číslo účtu IBAN: SK70 1100 0000 0026 2038 0330

zapísaná: v Obchodnom registri Okresného súdu Žilina, oddiel Sa, vložka č.113/L

konajúca: Matejom Sabolom, M.A., predsedom predstavenstva

 Ing. Zdenkom Kopáčikom, členom predstavenstva

vo veciach zmluvných: Ing. Milanom Korčekom, riaditeľ a.s.

vo veciach technických: Ing. Viktorom Devečkom, CSc.

 (ďalej len „objednávateľ“)

a

1.2. Zhotoviteľ: .*doplní uchádzač*...............................

sídlo: .............................................................

IČO: .............................................................

IČ DPH: .............................................................

číslo účtu IBAN: .............................................................

zapísaná: .............................................................

konajúca: .............................................................

vo veciach zmluvných: .............................................................

vo veciach technických: .............................................................

 (ďalej len „zhotoviteľ“)

### **Časť B**

čl. B. 1. VÝCHODISKOVÉ PODKLADY A ÚDAJE

* 1. Východiskové údaje: Cenová ponuka zhotoviteľa, vrátane Technickej špecifikácie a návrhu ceny, ktorá tvorí *Prílohu č. 1* tejto zmluvy (ďalej len „Technická špecifikácia a návrh ceny“),

1.2. Názov diela: „Technológia merania a regulácia miešania liehovín za studena“

1.3. Miesto stavby : Pozemky a stavby postavené na pozemku vo vlastníctve objednávateľa, zapísaná ku dňu uzavretia tejto zmluvy na LV č. 718 pre okres, obec a katastrálne územie Liptovský Mikuláš, vedenom Okresným úradom Liptovský Mikuláš, katastrálnym odborom: budova súp.č. 3914 na pozemku parc. č. KN-C 5498/35

1.4. Investor: objednávateľ

čl. B. 2. PREDMET ZMLUVY

* 1. Zhotoviteľ sa zaväzuje, že za podmienok dohodnutých v  tejto zmluve vykoná v mieste stavby pre objednávateľa práce, služby, činnosti, ktoré sú obsiahnuté v cenovej ponuke, ktorá tvorí prílohu č. 1 tejto zmluvy (ďalej len „dielo“).
	2. Zhotoviteľ sa zaväzuje vykonať dielo na vlastné náklady, vo vlastnom mene a na vlastnú zodpovednosť. Zhotoviteľ sa zaväzuje vykonať dielo podľa požiadaviek objednávateľa, v súlade so zmluvou, cenovou ponukou, dokumentáciou, všeobecne záväznými platnými predpismi, vrátane technických noriem a STN.

čl. B. 3. ČAS PLNENIA

* 1. Zhotoviteľ sa zaväzuje začať s vykonávaním diela a ukončiť ho podľa Časového Harmonogramu, ktorý tvorí Prílohu č. 2 tejto zmluvy a je jej neoddeliteľnou súčasťou, v troch etapách. Zhotoviteľ sa zaväzuje vykonať dielo do 11 kalendárnych týždňov od prebratia miesta realizácie diela. Zmluvné strany sa zaväzujú upresniť harmonogram najneskôr do 5 mesiacov pred predpokladaným začiatkom prác.
	2. Predpokladaný termín začiatku prác 02.01.2025 (1.týždeň).

čl. B. 4. CENA

* 1. Cena za dielo je medzi zmluvnými stranami dohodnutá podľa cenovej ponuky (technická špecifikácia a návrh ceny) a zahŕňa všetky náklady a činnosti, ktoré sú potrebné na riadne vykonanie diela.

Cena celkom za dielo bez DPH: ...............................,- EUR

(slovom: XXXXXXXXXXXXXXXXXXX eur);

k cene sa pripočíta DPH vo výške zodpovedajúcej sadzbe dani podľa príslušného platného právneho predpisu.

* 1. Dohodnutá cena za dielo podľa bodu 4.1. tejto zmluvy zahŕňa všetky náklady na plnenie záväzku zhotoviteľa z tejto zmluvy, a to vrátane akýchkoľvek nákladov na materiál, pracovnú silu, administratívne činnosti, dopravu, skúšky, revízie, stroje, energie, v rozsahu potrebnom pre riadne vykonanie diela, vrátane poplatkov všetkých druhov (napríklad poštovné a telekomunikačné poplatky).
	2. Cena za dielo je dohodnutá tak, že zohľadňuje všetky povinnosti zhotoviteľa, ktoré mu vyplývajú z tejto zmluvy.
	3. Zmluvné strany sa zároveň dohodli, že v prípade, ak bude v súvislosti s vykonávaním diela potrebné vykonať činnosti alebo poskytnúť plnenia alebo vynaložiť náklady nezahrnuté do cenovej ponuky, zhotoviteľ sa nemôže z tohto dôvodu domáhať voči objednávateľovi zvýšenia dohodnutej ceny za dielo podľa bodu 4.1. tejto zmluvy. Ak však na vykonávanie diela nebude potrebné vykonať činnosti alebo poskytnúť plnenia v rozsahu uvedenom v rozpočte alebo ak nebude potrebné vynaložiť náklady v rozsahu podľa cenovej ponuky, objednávateľ zaplatí zhotoviteľovi cenu za dielo primerane zníženú, t.j. len cenu za skutočne vykonané činnosti. Pre odstránenie akýchkoľvek pochybností sa za činnosti, plnenia alebo náklady nezahrnuté do rozpočtu tak, ako sú uvedené v prvej vete tohto bodu zmluvy, považujú len také, ktoré zhotoviteľ mal pri vynaložení odbornej starostlivosti predpokladať pri vypracúvaní cenovej ponuky, tak aby bolo dielo vykonané riadne.
	4. Zhotoviteľ sa zaväzuje, že pre objednávateľa vykoná aj úpravy, zmeny a doplnenia diela, ktoré bude od neho objednávateľ požadovať, a to v lehote určenej objednávateľom, ktorá musí byť primeraná vzhľadom na povahu a rozsah týchto úprav, zmien a doplnení, ak sa dohodnú na ich cene. Ustanovenia tejto zmluvy týkajúce sa diela sa primerane vzťahujú aj na úpravy, zmeny a doplnenia diela podľa predchádzajúcej vety. Pre odstránenie akejkoľvek pochybnosti sa za zmeny, úpravy alebo doplnenia diela podľa tohto bodu zmluvy nepovažujú oprávnené požiadavky objednávateľa na zmenu vo vykonávaní diela, ak je dielo vykonávané v rozpore s touto zmluvou.

čl. B. 5. PLATOBNÉ PODMIENKY

* 1. Zmluvné strany sa dohodli, že objednávateľ zaplatí cenu diela zhotoviteľovi v štyroch platbách, a to:
1. Zálohová platba vo výške 30% z ceny diela, zaplatená pri objednaní diela, t.j. .............EUR bez DPH,
2. Dielčia platba 30% z ceny diela, pri zahájení montáže diela, t.j. .................... EUR, bez DPH,
3. Dielčia platba 30% z ceny diela, pri ukončení montáže diela, t.j. ....................EUR, bez DPH,
4. Konečná platba 10% z ceny diela, po úspešnom uvedení diela do prevádzky, t.j. ...................................EUR bez DPH.
	1. Podkladom pre vystavenie faktúry zhotoviteľa je súpis vykonaných a objednávateľom odsúhlasených prác a dodaného materiálu na diele, prípadne jeho ucelenej časti.
	2. Lehota splatnosti faktúry je 15 dní odo dňa doručenia originálu faktúry objednávateľovi. Lehota splatnosti poslednej faktúry vo výške 10% je 30 dní odo dňa doručenia originálu faktúry objednávateľovi.
	3. Faktúra zhotoviteľa musí obsahovať náležitosti predpísané zákonom. Faktúra musí obsahovať aj Identifikátor žiadosti o NFP a názov projektu . Ak faktúra zhotoviteľa nemá náležitosti predpísané zákonom alebo ak faktúra obsahuje nesprávne údaje, je objednávateľ oprávnený vrátiť faktúru bez zbytočného odkladu zhotoviteľovi, s uvedením chýbajúcich náležitostí alebo vyznačením nesprávnych údajov. V takom prípade sa preruší lehota splatnosti a nová lehota splatnosti začne plynúť dňom doručenia opravenej faktúry objednávateľovi.
	4. Peňažný záväzok objednávateľa zaplatiť zhotoviteľovi cenu za dielo, platený prostredníctvom banky, alebo jej časť, je splnený odpísaním fakturovanej sumy z účtu objednávateľa v jeho banke.
	5. Zhotoviteľ sa zaväzuje, že bude bez nároku na úroky z omeškania rešpektovať podmienky poskytovania finančných prostriedkov Objednávateľovi (prijímateľovi NFP) systémom dohodnutým v zmysle zmluvy o poskytnutí NFP.

B. 6. DODACIE PODMIENKY

* 1. Odovzdanie staveniska
		1. Objednávateľ sa zaväzuje odovzdať zhotoviteľovi stavenisko podľa Časového Harmonogramu (Príloha č. 2 tejto zmluvy). Pri odovzdávaní pracoviska objednávateľ určí odberné miesta elektrickej energie a vody.
		2. Objednávateľ oboznámi pracovníkov zhotoviteľa s bezpečnostnými opatreniami a predpismi, platnými pre prevádzku objednávateľa.
		3. Zhotoviteľ potvrdí prevzatie pracoviska písomnou formou.
	2. Vykonávanie diela
		1. Zmluvné strany sa dohodli, že objednávateľ je oprávnený priebežne kontrolovať vykonávanie diela; zhotoviteľ je povinný umožniť objednávateľovi vykonanie kontroly. Ak objednávateľ zistí, že zhotoviteľ vykonáva dielo v rozpore so svojimi povinnosťami, je oprávnený dožadovať sa toho, aby zhotoviteľ odstránil vady vzniknuté chybným vykonávaním diela a dielo vykonával riadnym spôsobom; ak tak zhotoviteľ neurobí ani v primeranej lehote mu na to poskytnutej, je objednávateľ oprávnený od tejto zmluvy odstúpiť.
		2. Zhotoviteľ sa zaväzuje zabezpečiť dohľad nad vykonávaním diela. Zodpovedný za dohľad nad vykonávaním diela je: p. ........*doplní uchádzač*......................, v jeho neprítomnosti dodatočne určený p.........*doplní uchádzač*.............................
		3. Zhotoviteľ sa zaväzuje vykonávať technický dozor a vedenie diela v súlade so slovenskými technickými normami, normou EN ISO 9001:2008, ako aj v súlade so slovenskými právnymi predpismi a legislatívou platnou pre Slovenskú republiku.
		4. Objednávateľom poverená osoba na kontrolu vykonávania diela je: p. Jozef Pardel a Ing. Viktor Devečka, CSc.
		5. Zhotoviteľ sa zaväzuje na prevzatom pracovisku a v jeho okolí udržiavať poriadok a čistotu, odstraňovať odpady a nečistoty vzniknuté z jeho činnosti a po skončení každej pracovnej zmeny upratať zverené pracovisko, odstrániť pomocný materiál a uložiť pracovné náradie do uzamykateľného priestoru, ktorý si za týmto účelom obstará zhotoviteľ a umiestni ho v mieste výkonu. Zmluvné strany sa dohodli, že objednávateľ nezodpovedá zhotoviteľovi za stratu, poškodenie alebo zničenie pracovného náradia okrem prípadu, ak by k tomu došlo v dôsledku úmyselného konania objednávateľa, jeho zamestnancov alebo osôb, ktoré používa na výkon činnosti.
		6. Zhotoviteľ sa zaväzuje pri vykonávaní diela postupovať v súlade s technickými špecifikáciami,  všeobecne platnými záväznými právnymi predpismi, najmä: zákonom č. 124/2006 Z.z. o bezpečnosti a ochrane zdravia pri práci a o zmene niektorých zákonov v znení neskorších predpisov, vyhláškou č. 374/1990 Zb. o bezpečnosti práce a technických zariadeniach pri stavebných prácach v znení neskorších predpisov, zákonom č. 17/1992 Zb. o životnom prostredí v znení neskorších predpisov, zákonom č. 223/2001 Z.z. o odpadoch a o zmene a doplnení niektorých zákonov v znení neskorších predpisov, zákonom č. 478/2002 Z.z. o ovzduší v znení neskorších predpisov, zákonom č. 364/2004 Z.z. o vodách a o zmene zákona o priestupkoch v znení neskorších predpisov, zákonom č. 314/2001 Z.z. o  ochrane pred požiarmi v znení neskorších predpisov, vyhláškou 121/2002 Z.z. o požiarnej prevencii v znení neskorších predpisov a Slovenskými technickými normami. Zhotoviteľ zodpovedá za bezpečnosť a ochranu zdravia vlastných zamestnancov a osôb použitých za účelom plnenia povinností podľa tejto zmluvy a dodržiavanie protipožiarnych predpisov. Zhotoviteľ sa zaväzuje, že svojou činnosťou nebude vytvárať prekážky na plynulé plnenie prevádzkových úloh zamestnancov objednávateľa, nebude ohrozovať bezpečnosť práce a zdravie zamestnancov objednávateľa.
		7. Zhotoviteľ sa zaväzuje v prípade zamestnávania mladistvých zamestnancov nepoverovať ich prácami pri ktorých by boli vystavení zvýšenému nebezpečenstvu úrazu alebo pri ktorých by mohli vážne ohroziť bezpečnosť a zdravie iných zamestnancov alebo iných osôb. Zhotoviteľ sa zaväzuje dodržiavať pracovné podmienky mladistvých zamestnancov v zmysle príslušných ustanovení Zákonníka práce hlavne o dĺžke pracovného času a zakázaných prácach mladistvým zamestnancom ako aj dodržiavať podmienky Nariadenia vlády Slovenskej republiky č. 286/2004 Z. z., ktorým sa ustanovuje zoznam prác a pracovísk, ktoré sú zakázané mladistvým zamestnancom, a ktorým sa ustanovujú niektoré povinnosti zamestnávateľov pri zamestnávaní mladistvých zamestnancov.
		8. Objednávateľ je zodpovedný za riadnu koordináciu a spolupôsobenie poskytované zhotoviteľovi počas celého obdobia prípravy a realizácie predmetu zmluvy. Predovšetkým zabezpečí riadnu a včasnú súčinnosť s ostatnými svojimi dodávateľmi podieľajúcimi sa na realizácii diela. Zhotoviteľ zodpovedá objednávateľovi v celom rozsahu za škodu spôsobenú mu pri vykonávaní diela podľa tejto zmluvy (vrátane ušlého zisku).
		9. V rámci záväzku zhotoviteľa vykonať dielo určí objednávateľ trasy prístupu zamestnancov zhotoviteľa a dodávok materiálu na miesto vykonania diela. Zhotoviteľ sa zaväzuje zabezpečiť rešpektovanie určených trás podľa predchádzajúcej vety, vnútorného poriadku objednávateľa, ako aj absolútneho zákazu vstupu do objektov mimo určených trás prístupu na miesto vykonania diela zo strany jeho zamestnancov.
		10. Na účel zabezpečenia záväzku zhotoviteľa vykonať dielo sa zmluvné strany dohodli, že zhotoviteľ predloží objednávateľovi pred začiatkom vykonávania diela menný zoznam zamestnancov zhotoviteľa s uvedením ich mena a priezviska, bydliska, čísla občianskeho preukazu za účelom povolenia vstupu týchto zamestnancov do areálu objednávateľa a ich poučenia o vnútornom poriadku objednávateľa, predpisoch o bezpečnosti a ochrane zdravia pri práci a požiarnej ochrane bezpečnostným technikom objednávateľa; zhotoviteľ predloží objednávateľovi súčasne zoznam motorových vozidiel, ktoré budú vchádzať do areálu objednávateľa na nevyhnutný čas nakládky a vykládky materiálu zhotoviteľa. Objednávateľ je oprávnený týchto zamestnancov a vozidlá pri odchode z areálu objednávateľa kontrolovať.
		11. Zhotoviteľ zodpovedá počas vykonávania diela za dodržiavanie predpisov o bezpečnosti a ochrane zdravia pri práci a požiarnej ochrany zo strany jeho zamestnancov ako aj za škodu vzniknutú porušením týchto predpisov. Zhotoviteľ sa zaväzuje dodržiavať pri vykonávaní diela smernicu objednávateľa „Postup pre výkon práce dodávateľskými organizáciami“, ktorá je prílohou č. 3 tejto zmluvy.

6.2.12. Ak zhotoviteľ zistí pri vykonávaní diela skryté prekážky týkajúce sa miesta, kde sa má dielo vykonať, alebo iné prekážky, ktoré mu znemožňujú vykonanie diela dohodnutým spôsobom alebo v dohodnutom čase, je povinný oznámiť to bez zbytočného odkladu objednávateľovi a navrhnúť mu potrebné zmeny.

* 1. Obsah, rozsah a spôsob vedenia montážneho denníka.
		1. Zhotoviteľ je povinný viesť odo dňa prevzatia staveniska o prácach, ktoré vykonáva, montážny denník. Povinnosť viesť montážny denník sa končí dňom odovzdania a prevzatia diela potvrdenom v preberacom protokole podpísanom obidvoma zmluvnými stranami. Montážny denník musí byť vždy prístupný na pracovisku v dobe vykonávania akejkoľvek práce.
		2. Do montážneho denníka sa zapisujú všetky skutočnosti rozhodujúce pre plnenie tejto zmluvy.
		3. Zhotoviteľ je povinný viesť evidenciu pracovníkov od ich nástupu do práce až do opustenie pracoviska
		4. Objednávateľ je povinný sledovať obsah montážneho denníka a pripájať svoje stanovisko k zápisom, ak k ním má výhrady.
		5. Denník sa skladá z úvodných listov, z denných záznamov a príloh.
		6. Úvodné listy obsahujú všetky dôležité údaje o diele, najmä prehľad zmlúv, zoznam dokladov a úradných vyjadrení a rozhodnutí o diele.
		7. Denné záznamy sa vyhotovujú minimálne v dvoch vyhotoveniach, po jednom pre každú zmluvnú stranu.
		8. Denné záznamy zapisuje oprávnený pracovník zhotoviteľa.
		9. Do denných záznamov môže zapisovať potrebné skutočnosti aj oprávnený zástupca objednávateľa.
		10. Ak má k denným záznamom výhrady niektorá zmluvná strana, musí svoju výhradu zaznamenať v montážnom denníku do 3 pracovných dní od ich zapísania.
	2. Zápisy v montážnom denníku sa nepovažujú za zmenu zmluvy, ale slúžia ako podklad pre vypracovanie prípadných doplnkov (dodatkov) a zmien zmluvy a prípadné dodatočné riešenie sporov.
	3. Zhotoviteľ sa zaväzuje, že zabezpečí  dôvernosť informácií a dokladov súvisiacich s realizáciou diela a že s nimi bude zaobchádzať prísne dôverne, aby nedošlo k ich zneužitiu.
	4. Zhotoviteľ sa zaväzuje vykonávať dielo v súlade s touto zmluvou. V prípade, ak dielo nevykonáva v súlade s touto zmluvou, je povinný odstrániť na vlastné náklady všetky nedostatky diela. Odstraňovaním nedostatkov diela nebude v žiadnom prípade dotknutý termín vykonania diela. V opačnom prípade je objednávateľ oprávnený uplatňovať voči zhotoviteľovi sankcie za nedodržanie termínu vykonania diela podľa tejto zmluvy.
	5. Odovzdanie diela
		1. Zhotoviteľ splní svoju povinnosť vykonať dielo jeho riadnym dokončením (t.j. jeho dokončením v súlade s touto zmluvou) a odovzdaním objednávateľovi.

6.7.2. O odovzdaní a prevzatí riadne vykonaného diela spíšu zmluvné strany odovzdávací protokol, ktorý bude obsahovať tieto údaje:

1. vyhlásenie zmluvných strán o tom, či dielo bolo vykonané v súlade s touto zmluvou,
2. zhodnotenie akosti vykonaného diela a súpis zistených vád a prípadných nedostatkov,
3. dojednanie o opatreniach (vrátane lehôt) na odstránenie zistených vád a nedostatkov,
4. súpis všetkých odovzdaných dokladov,
5. prípadné iné skutočnosti, ktorých vyznačenie vyžaduje jedna zo zmluvných strán.

6.7.3. Objednávateľ sa zaväzuje, že riadne vykonané dielo prevezme. Ak objednávateľ odmieta prevziať dielo, je povinný uviesť dôvody.

67.4. Pri odovzdávaní diela zhotoviteľ odovzdá objednávateľovi všetky certifikáty týkajúce sa zabudovaných materiálov v diele.

6.7.5. Prevzatím diela prechádza vlastnícke právo na diele a nebezpečenstvo škody na diele na objednávateľa.

6.7.6. Prevzatie diela alebo jeho časti môže objednávateľ odmietnuť pre vady brániace jeho riadnemu užívaniu, a to až do ich odstránenia.

Čl. B. 7. VYHLÁSENIA ZHOTOVITEĽA

7.1. Zhotoviteľ týmto objednávateľovi vyhlasuje a zaručuje, že:

1. Je riadne a platne založenou spoločnosťou podľa práva domovského štátu a túto skutočnosť preukazuje výpisom z obchodného registra, nie starším ako 3 mesiace,
2. Má všetky oprávnenia a povolenia na vykonávanie predmetu činnosti uvedeného v predloženom výpise z obchodného registra,
3. Je platobne schopný, nie je v omeškaní s plnením svojich záväzkov a nemá žiadne záväzky, ktoré by ohrozovali plnenie záväzkov vyplývajúcich z tejto zmluvy,
4. Do dňa uzavretia tejto zmluvy nebol podaný návrh na vyhlásenie konkurzu na jeho majetok, ani nemá vedomosť o existencii nesplatených záväzkov, pre ktoré by mohol byť podaný návrh na vyhlásenie konkurzu na jeho majetok,
5. Do dňa uzavretia zmluvy nebolo rozhodnuté o zrušení jeho spoločnosti, či už s likvidáciou alebo bez likvidácie, ani nemá vedomosť o tom, že by mohla byť zrušená jeho spoločnosť,
6. Osoby podpisujúce zmluvu sú oprávnené podpisovať za jeho spoločnosť,
7. Plnením tejto zmluvy nebude porušený žiadny záväzok zhotoviteľa,
8. Dodávka a prevádzka diela, resp. jeho častí neporušuje žiadne práva tretej osoby, vrátane duševných a priemyselných práv.

7.2. Zhotoviteľ sa zaväzuje, že vyhlásenia uvedené v bode 7.1. zmluvy sú úplné a pravdivé. Zhotoviteľ sa ďalej zaväzuje objednávateľovi písomne oznámiť bez zbytočného odkladu akúkoľvek zmenu skutočností vyhlásených v bode 7.1. zmluvy alebo novú skutočnosť, ktorá by mohla ovplyvniť pravdivosť a/alebo úplnosť týchto vyhlásení.

7.3. V prípade nepravdivosti alebo neúplnosti vyhlásení uvedených v bode 7.1. zmluvy alebo porušenia povinnosti uvedenej v bode 7.2. zmluvy je objednávateľ oprávnený odstúpiť od tejto zmluvy.

7.4. Zhotoviteľ vyhlasuje, že u neho nenastal žiadny z dôvodov na zrušenie registrácie pre daň z pridanej hodnoty v zmysle zákona č. 222/2004 Z.z. o dani z pridanej hodnoty v znení neskorších predpisov (ďalej len zákon o DPH). Zmluvné strany sa dohodli, že vyhlásenie podľa predchádzajúcej vety sa považuje za zopakované v ktoromkoľvek okamihu počas trvania tejto zmluvy alebo až do zániku povinnosti zhotoviteľa zaplatiť daň podľa zákona o DPH v súvislosti s touto zmluvou.

7.5. Zmluvné strany konštatujú, že zhotoviteľ požiadal objednávateľa, aby sa v súvislosti s uzavieraním tejto zmluvy spoľahol na to, že jeho vyhlásenie obsiahnuté v bode 1. je pravdivé a úplné.

7.6. Zhotoviteľ sa zaväzuje nahradiť objednávateľovi náklady a škodu, ktorá mu vznikne v dôsledku spoľahnutia sa na pravdivosť a úplnosť vyhlásenia zhotoviteľa obsiahnutého v bode 1. (sľub odškodnenia) a to najmä v prípade ak v dôsledku nepravdivosti alebo neúplnosti predmetného vyhlásenia objednávateľ bude ručiť za daň podľa ust. § 69b zákona o DPH ako osoba povinná platiť daň správcovi dane v zmysle ust. § 69 ods. 14 písm. b) zákona o DPH.

7.7. V prípade, že sa vyhlásenie uvedené v bode 1. stane nepravdivým alebo neúplným (t.j. v prípade, ak nastane ktorýkoľvek z dôvodov na zrušenie registrácie pre daň z pridanej hodnoty), zhotoviteľ sa zaväzuje informovať objednávateľa o takej skutočnosti bez zbytočného odkladu po tom, ako sa o nej dozvedel.

7.8. Zmluvné strany sa zároveň dohodli, že v prípade, že dôjde k zverejneniu zhotoviteľa v zozname osôb vedenom Finančným riaditeľstvom Slovenskej republiky podľa ust. § 69 ods. 15 zákona o DPH, objednávateľ je od momentu takéhoto zverejnenia kedykoľvek oprávnený zaplatiť daň z pridanej hodnoty vo výške podľa faktúry zhotoviteľa v lehote splatnosti dane priamo na osobný účet zhotoviteľa vedený správcom dane. Zaplatením dane z pridanej hodnoty na účet podľa predchádzajúcej vety sa povinnosť objednávateľa zaplatiť zhotoviteľovi kúpnu cenu podľa tejto zmluvy vo výške zodpovedajúcej zaplatenej dane z pridanej hodnoty považuje za splnenú.

7.9. Objednávateľ sa po vykonaní platby dane podľa bodu 5. zaväzuje bez zbytočného odkladu písomne informovať zhotoviteľa o tejto skutočnosti, spolu s uvedením dátumu platby a čísla faktúry, na ktoré sa platba vzťahuje. Objednávateľ zároveň vyhlasuje, že súhlasí s poskytnutím informácie o platbe dane podľa bodu 5. zo strany správcu dane zhotoviteľovi.

7.10. Zhotoviteľ vyhlasuje, že je majiteľom účtu v banke uvedeného v záhlaví tejto zmluvy a zaväzuje sa na faktúrach vystavených podľa tejto zmluvy uvádzať výlučne číslo tohto účtu.

čl. B. 8. ZODPOVEDNOSŤ ZA VADY A ZÁRUKA ZA DIELO

* 1. Zhotoviteľ zodpovedá za vady, ktoré má dielo v okamihu, keď prechádza nebezpečenstvo škody na diele na objednávateľa ako aj za vady, ktoré sa vyskytnú po prevzatí diela v záručnej dobe. Zhotoviteľ zároveň zodpovedá aj za vady diela vzniknuté po čase uvedenom v predchádzajúcej vete, ak boli spôsobené porušením jeho povinnosti. Zhotoviteľ zodpovedá objednávateľovi aj za škodu (vrátane ušlého zisku), ktorá vznikla objednávateľovi v dôsledku vád diela za ktoré zodpovedá zhotoviteľ. Vadami diela sa rozumejú aj prípadné právne vady.
	2. Zmluvné strany sa dohodli, že dĺžka záručnej doby je 24 mesiacov na dodaný materiál a 24 mesiacov na vykonané práce a začína plynúť odo dňa odovzdania diela objednávateľovi, potvrdením preberacieho protokolu. Na čerpadlá sa vzťahuje záručná doba 24 mesiacov. Na opravované časti diela v záručnej dobe sa vzťahuje záručná doba podľa predchádzajúcej vety tohto bodu, pričom začína plynúť dňom odstránenia vady.
	3. Objednávateľ je povinný vady diela bez zbytočného odkladu po ich zistení písomne oznámiť zhotoviteľovi. V oznámení o vadách diela objednávateľ musí zhotoviteľovi vady špecifikovať (opísať, uviesť ako sa prejavujú a uviesť, aký nárok z vád uplatňuje).
	4. Zhotoviteľ sa zaväzuje, že reklamáciu objednávateľa vybaví bez zbytočného odkladu po jej doručení a v prípade ak v dôsledku vady diela hrozí bezprostredne ďalšia škoda na diele (napr. havarijný stav), okamžite po tom, čo ho na jej vybavenie vyzval objednávateľ. Nástup na odstránenie reklamovanej poruchy najneskôr do 24 hodín od jej nahlásenia zhotoviteľovi.
	5. Zmluvné strany sa zároveň dohodli, že v prípade ak zhotoviteľ neodstraňuje oznámené (reklamované) vady riadne a včas, t. j. za podmienok a v lehotách poskytnutých objednávateľom, alebo zhotoviteľ začne vady odstraňovať, ale neodstraňuje ich riadne resp. objednávateľ predpokladá, že vady nebudú odstránené včas, má objednávateľ právo odstrániť vady a nedorobky sám alebo prostredníct­vom tretích osôb, a to na náklady zhotoviteľa, pričom zhotoviteľovi zároveň vzniká záväzok na zaplatenie zmluvnej pokuty vo výške 5 % z celkovej ceny za dielo (bod 4.1.). V takomto prípade objednávateľ nie je viazaný jednotkovými cenami uvedenými v rozpočte. Zmluvné strany sa dohodli, že týmto postupom objednávateľa nie sú dotknuté ustanovenia tejto zmluvy, týkajúce sa dohodnutej záručnej doby a zodpovednosti zhotoviteľa za vady, ktoré sa počas tejto záručnej doby vyskytnú na diele.
	6. Záruky na dielo a použitý materiál sa nevzťahujú na mechanické poškodenie, poškodenie agresívnymi chemikáliami a poškodenie otvoreným ohňom.
	7. Akékoľvek zmeny na predmete diela prevedené v záručnej dobe bez súhlasu zhotoviteľa alebo nedodržaním požiadaviek na riadnu údržbu a obsluhu diela, zbavujú zhotoviteľa zodpovednosti za vady predmetných častí diela počas záručnej doby.

čl. B. 9. ZMLUVNÉ POKUTY

* 1. Zmluvné strany sa dohodli, že za porušenie povinností vykonať dielo v dohodnutom termíne zaplatí zhotoviteľ objednávateľovi zmluvnú pokutu vo výške 0,05% z celkovej ceny diela (bod 4.1.) za každý deň omeškania, maximálne do výšky 10% z celkovej ceny diela.
	2. Zmluvné strany sa dohodli, že za porušenie povinnosti  odstrániť vady diela, uvedené v preberacom protokole, zaplatí zhotoviteľ objednávateľovi zmluvnú pokutu vo výške 0,05% z celkovej ceny diela (bod 4.1.) za každý deň omeškania s odstránením vád diela, maximálne do výšky 10% z celkovej ceny diela.
	3. Zmluvné strany sa dohodli, že za omeškanie objednávateľa s úhradou ceny za dielo zaplatí objednávateľ zhotoviteľovi zmluvnú pokutu 0,05 % z neuhradenej časti ceny, prislúchajúcej k danej faktúre, za každý deň omeškania, maximálne do výšky 10% z celkovej ceny diela.
	4. Pohľadávka na zaplatenie zmluvnej pokuty podľa tejto zmluvy vznikne len za podmienky, že oprávnená zmluvná strana vyzve povinnú zmluvnú stranu na zaplatenie zmluvnej pokuty; táto pohľadávka je potom splatná v lehote uvedenej v písomnej výzve na zaplatenie zmluvnej pokuty. Zmluvné strany sa dohodli, že na povinnosť zaplatiť zmluvnú pokutu podľa tejto zmluvy nemá vplyv skutočnosť, že porušenie povinnosti nebolo zavinené a že uplatnením nároku na zaplatenie zmluvnej pokuty podľa tejto zmluvy nie je dotknuté právo oprávnenej zmluvnej strany na náhradu škody v celom jej rozsahu (a teda aj škody presahujúcej zmluvnú pokutu), ktorá jej vznikla v dôsledku porušenia povinnosti povinnou zmluvnou stranou, zabezpečenej zmluvnou pokutou.

čl. B. 10. RIEŠENIE SPOROV

10.1. Zmluvné strany sa dohodli, že všetky spory, ktoré vzniknú z tejto zmluvy, vrátane sporov o jej platnosť, výklad alebo zrušenie, budú s vylúčením právomoci všeobecných súdov riešené pred Rozhodcovským súdom Slovenskej obchodnej a priemyselnej komory v Bratislave podľa jeho základných vnútorných  právnych predpisov a to troma rozhodcami ustanovenými podľa jeho základných vnútorných právnych predpisov. Zmluvné strany sa zaväzujú, že sa podrobia rozhodcovskému rozhodnutiu tohto súdu a jeho rozhodnutie bude pre zmluvné strany záväzné.

čl. B. 11. OSTATNÉ PRÁVA A POVINNOSTI

Povinnosť Zhotoviteľa:

* 1. V prípade, že subdodávateľ spĺňa definičné znaky partnerov verejného sektora podľa § 2 zákona č. 315/2016 Z.z. musí byť zapísaný v registri partnerov verejného sektora. Zhotoviteľ je oprávnený zmeniť subdodávateľa len s predchádzajúcim písomným súhlasom Objednávateľa. Žiadosť o zmenu subdodávateľa písomne predkladá Zhotoviteľ Objednávateľovi minimálne 5 pracovných dní pred plánovaným dátumom zmeny subdodávateľa.
	2. Zhotoviteľ uvádza zoznam svojich subdodávateľov spolu s predmetom subdodávky a podielom na celkovej realizácii Diela. Zhotoviteľ je povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii Diela. Tieto informácie uvádza Zhotoviteľ v Prílohe č. 3 tejto Zmluvy. Zhotoviteľ je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Objednávateľovi. Ak Zhotoviteľ hodlá zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Objednávateľovi všetky údaje podľa tohto odstavca a doklady preukazujúce splnenie podmienok účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky. Navrhovaný subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.
	3. V prípade porušenia povinností Zhotoviteľa týkajúcich sa subdodávateľov a ich zmeny sa toto porušenie považuje za podstatné porušenie Zmluvy a Objednávateľ má právo:
* odstúpiť od zmluvy
* má nárok na zmluvnú pokutu vo výške 1% z hodnoty diela za každé porušenie povinností uvedených v tomto bode (a to aj opakovane).

Čl. B. 12. ODSTÚPENIE OD ZMLUVY

12.1. Zmluvné strany sa dohodli, že od tejto zmluvy možno odstúpiť v prípadoch, ktoré stanovuje táto zmluva a ust. § 344 a nasl. Obchodného zákonníka. Zmluvné strany sa dohodli, že v prípade odstúpenia od tejto zmluvy má zhotoviteľ nárok na zaplatenie ceny len za skutočne vykonané práce, vypočítanej podľa cenovej ponuky.

12.2. Odstúpenie od tejto zmluvy musí byť druhej zmluvnej strane oznámené písomne inak je neplatné.

12.3. Objednávateľ môže odstúpiť od tejto zmluvy:

- ak je zhotoviteľ v omeškaní s dodaním diela alebo jeho časti podľa tejto zmluvy; nároky objednávateľa na náhradu škody tým nie sú dotknuté,

- ak nastane zmena skutočností uvedených vo vyhláseniach zhotoviteľa, uvedených v článku 7.1. zmluvy,

- ak je zhotoviteľ v omeškaní s plnením záväzkov podľa Harmonogramu prác viac ako 1 (slovom: jeden) mesiac, a to z dôvodov na jeho strane.

12.4. Zhotoviteľ môže odstúpiť od tejto zmluvy v prípade ak objednávateľ neplní svoje zmluvné povinnosti, a to aj po stanovení dodatočnej primeranej lehoty a tým zhotoviteľovi znemožní vykonávanie diela.

čl. B. 13. OSTATNÉ USTANOVENIA

13.1. Objednávateľ aj zhotoviteľ sa zaväzujú, že obchodné a technické informácie, ktoré im boli zverené druhou zmluvnou stranou, nesprístupnia tretím osobám bez písomného súhlasu dotknutej zmluvnej strany, alebo tieto informácie nepoužijú pre iné účely, ako pre plnenie podmienok alebo výkon práv podľa tejto zmluvy. Za tretie osoby sa však nepokladajú členovia orgánov zmluvnej strany, zamestnanci alebo iné poverené osoby zmluvnej strany, audítori alebo právni a iní poradcovia zmluvnej strany, ktorí sú viazaní ohľadne im sprístupnených informácií povinnosťou mlčanlivosti na základe zákona alebo zmluvy, ako aj iné osoby, ktorým je potrebné poskytnúť informácie za účelom riadneho splnenia povinností zmluvnej strany alebo výkonu práv zmluvnej strany vyplývajúcich zo zmluvy.

13.2. Žiadna zmluvná strana nezodpovedá druhej zmluvnej strane za nesplnenie svojej povinnosti alebo za omeškanie s jej plnením, ak bolo nesplnenie alebo omeškanie spôsobené prekážkou, ktorá nastala nezávisle od vôle povinnej zmluvnej strany a bráni jej v splnení jej povinností, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala a že by v čase vzniku záväzku túto prekážku predvídala: pritom sa zaväzuje urobiť všetko pre to, aby mohla (ak to bude právne možné) splniť svoju povinnosť dodatočne.

Čl. B. 14 KONTROLA

* 1. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči predávajúcemu kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere.
	2. Zhotoviteľ sa zaväzuje, že na základe požiadavky Objednávateľa v súlade s požiadavkami príslušných riadiacich a kontrolných orgánov predloží Objednávateľovi akýkoľvek doklad súvisiaci s predmetom tejto zmluvy a poskytne akúkoľvek súčinnosť pre dosiahnutie účelu tejto zmluvy.

Časť C

Spoločné a záverečné ustanovenia

1.1. Zmena tejto zmluvy je možná len písomnou dohodou zmluvných strán.

1.2. Vo veciach neupravených touto zmluvou sa zmluvný vzťah spravuje príslušnými ustanoveniami právnych predpisov.

**1.3.** Táto zmluva je uzavretá jej podpisom oboma zmluvnými stranami a nadobúda účinnosť až po ukončení kontroly obstarávania (po doručení správy z kontroly obstarávania obstarávateľovi), v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok obstarávania, alebo v rámci ktorej obstarávateľ súhlasil s výškou finančnej opravy uvedenej v návrhu správy/správe z kontroly obstarávania a splnil podmienky na uplatnenie finančnej opravy podľa Katalógu sankcií, ktorý upravuje postupy pri určení sankcií /korekcií za porušenie pravidiel a postupov obstarávania.

1.4. V prípade neuzavretia zmluvy o nenávratný finančný príspevok alebo neukončenia finančnej kontroly (neschválenia procesu obstarávania) poskytovateľom NFP, Obstarávateľ je oprávnený od zmluvy o dielo odstúpiť. Úspešnému uchádzačovi v takomto prípade nevzniká žiaden nárok na náhradu škody.

1.5. Ak niektoré ustanovenia tejto zmluvy nie sú celkom alebo sčasti účinné alebo neskôr stratia účinnosť, nie je tým dotknutá platnosť ostatných ustanovení. Namiesto neúčinných ustanovení a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto zmluvy, pokiaľ pri uzatváraní tejto zmluvy zmluvné strany túto otázku brali do úvahy.

1.6. Táto zmluva nadobúda účinnosť dňom jej podpísania obidvoma zmluvnými stranami.

1.7. Táto zmluva je vyhotovená v dvoch rovnopisoch, jeden pre každú zmluvnú stranu.

1.8 Neoddeliteľnou súčasťou tejto zmluvy je:

1. príloha č. 1 – Technická špecifikácia a návrh ceny
2. príloha č. 2 – Časový Harmonogram
3. príloha č. 3 - Smernica objednávateľa „Postup pre výkon práce dodávateľskými organizáciami“.
4. príloha č. 4 – Informácie o subdodávateľoch

1.9. Zmluvné strany vyhlasujú, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju podpísali.

 V Liptovskom Mikuláši, dňa: V ..........................................., dňa:

 Za objednávateľa Za zhotoviteľa

|  |  |  |
| --- | --- | --- |
| Matej Sabol, M.A.predseda predstavenstvaST.NICOLAUS a.s. |  | konateľfirma XY |

Ing. Zdenek Kopáčik

člen predstavenstva

ST.NICOLAUS a.s.